1

**אגף ההנדסה והבינוי**

**בלמ"ס**

**משרד הביטחון**

**אגף ההנדסה והבינוי**

**היחידה להתקשרויות עם מתכננים**

הליך הרישום למאגר משרדי התכנון

אגף ההנדסה והבינוי

משרד הביטחון

|  |
| --- |
| **תוכן עניינים** |
| **נושא** | **עמוד** | **סעיף** |
| מבוא | 3 | 1 |
| הגדרות | 4 | 2 |
| תנאים מקדימים לרישום במאגר המתכננים  | 4-5 | 3 |
| הבהרות | 5-6 | 4 |
| תרשים זרימה לרישום במאגר המתכננים | 7 | 5 |
| הרכב הוועדה לרישום מתכננים | 8 | 6 |
| הודעה למשרד תכנון | 8 | 7 |
| טפסים/מסמכים להגשה  | 8 | 8 |
| דרכי התקשרות עם היח' להתקשרויות עם מתכננים | 8 | 9 |
| דרכי התקשרות עם אכ"ס | 9 | 10 |

1. **מבוא**
	1. משרד תכנון המבקש לקבל מעמד של "ספק מוכר" של אהו"ב, יוכל להיכלל במאגר המתכננים, אם יימצא מתאים מבחינת ההכשרה, הידע, הניסיון ההנדסי וזאת לאחר שאושר על ידי הוועדה לרישום מתכננים, הפועלת באגף ההנדסה והבינוי.
	2. לשימת ליבכם, כי משרד תכנון המבקש להיכלל במאגר המתכננים נדרש לעמוד בכל התנאים המקדמיים המפורטים במדריך זה.
	3. לידיעתכם, באתר הסחר האלקטרוני של משהב"ט,www.online.mod.gov.il מפורסם תקנון ספקי אגף ההנדסה והבינוי הקובע את הכללים, החובות והזכויות אשר יחולו על כלל הספקים המוכרים באהו"ב, לרבות: משרדים מוכרים,  במהלך תקופת הכללתם במאגר המתכננים.
	4. בנוסף, בלשונית: "מכרזים ומידע לספק" (מידע לספק / בינוי / מתכננים / טפסים לרישום ספק-מתכננים, גיליון: "טפסים לרישום ספק" / מספר מסמך 5) מפורסם תקנון ספקי אגף ההנדסה והבינוי, כמו כן קיים מידע בנושא תעריפי מתכננים, טפסי רישום- בקשה להיכלל ברשימת הספקים המוכרים של אגף ההנדסה והבינוי טפסי הגשת חשבונות מתכננים, והדרכה וכד'.
	5. לצורך בירור ומענה על שאלות, ניתן לפנות למנהל המאגר, בטל': 073-3877123, 073-3877130, או במייל binuy\_metach@mod.gov.il .
	6. כתובת שליחת דואר: משרד הביטחון, אגף ההנדסה והבינוי, היח' להתקשרויות עם מתכננים, רח' קפלן 23, תל אביב, מיקוד 64724 .
	7. נשמח לקבל כל הערה והארה על תוכן המדריך ועל אופן עריכתו ונתייחס במלוא הרצינות לכל ההצעות והרעיונות שיועברו אלינו,  על מנת  להקל וליעל את הליך הרישום
	8. **מודגש כי אין לראות בהגשת הבקשה לרישום במאגר המתכננים או באישור הבקשה להיכלל בו, משום התחייבות כלשהי מטעם משהב"ט כלפי המועמד המבקש להירשם.**
2. **הגדרות**
	1. **"המשרד":** משרד הביטחון.
	2. **"האגף":** אגף ההנדסה והבינוי (אהו"ב).
	3. **"הוועדה לרישום מתכננים"**: ועדה בראשות ר' היחידה להתקשרויות עם מתכננים, המוסמכת לאשר רישום במאגר המתכננים של האגף, באופן זמני או קבוע, או לחילופין לדחות בקשה לרישומו של משרד תכנון. (להלן: "הוועדה").
	4. **"משרד תכנון":** יחיד, שותפות, או תאגיד הנותנים שירותים, באמצעות "מתכנן", באחת מההתמחויות שבמאגר המתכננים המנוהל באגף ההנדסה והבינוי.
	5. "**מתכנן**": אדריכל, מהנדס, הנדסאי, יועץ, מפקח, מתאם, מודד, מאפיין, נותן שירות לביצוע עבודות סיוע למימוש פרויקט הנדסי.
	6. **"מקבלי השירות"**: גופים דורשים במערכת הביטחון (אגפי משהב"ט ויחידותיו, יחידות סמך, צה"ל, משרדי ממשלה, חברות ממשלתיות וכד').

1. **תנאים מקדימים לרישום במאגר המתכננים**
	1. הוועדה תבחן את הבקשה לרישום במאגר המתכננים, בהתייחס לעמידת משרד התכנון בתנאים המקדימים **המצטברים** המפורטים להלן:
		1. אחד או יותר מבעלי משרד התכנון עומדים בעצמם בכל התנאים להלן:
2. רשום בפנקס המהנדסים והאדריכלים בתחום הרישום המבוקש, או בפנקס רלוונטי אחר, אם קיים.
3. בעל רישיון בר תוקף לעיסוק באותם מקצועות שבהם נדרש רישיון על פי דין.
4. הינו בעל ניסיון במקצוע הרלוונטי של לפחות 5 שנים רצופות עד למועד הגשת המועמדות.
5. ביצע במהלך שמונה השנים האחרונות, לפחות שלושה פרויקטים, בכל תחום בו הוא מבקש להירשם (נדרש לצרף אישורים והמלצות).
6. לעניין סעיפים א-ד לעיל, לגבי משרד תכנון שהינו תאגיד, משמע, בעל משרד התכנון, המחזיק לפחות 50% מהון המניות המונפק.
7. על אף האמור לעיל, רשאי להגיש בקשת מועמדות לרישום למאגר גם משרד תכנון שאינו עומד בדרישות לעיל, אך מעסיק 3 מהנדסים/אדריכלים קבועים לפחות במשך שנה או יותר מיום הגשת המועמדות ואשר כל אחד מהם עומד בדרישות בסעיפים א-ד.
	* 1. כל בעלי משרד התכנון עומדים בכל התנאים שלהלן במצטבר:
8. אינם בעלי משרד תכנון ו/או שותפים ו/או בעלי עניין (לפי חוק ניירות ערך התשכ"ח-1968 ולפי חוק החברות התשנ"ט-1999) באחד ממשרדי התכנון הרשומים כבר במאגר המתכננים המוכרים במשהב"ט, בהתמחות המבוקשת.
9. אינם מועסקים כשכירים מחוץ למשרדם.
10. אינם רשומים כקבלנים בענף הבניה.
11. אושרו ביטחונית מטעם יח' הביטחון במשהב"ט, לרמת סיווג ביטחוני "שמור" (עם זאת, לצורך מימוש התקשרות ייתכן ויידרשו תנאי ביטחון נוספים, בהתאם לעניין).
12. הינם בעלי נתינות ישראלית או תושבי קבע.
13. מילאו וחתמו על כל המסמכים הנדרשים ובכלל זה על כל תתי הסעיפים המופיעים בהצהרה בטופס: "בקשה להיכלל ברשימת הספקים המוכרים של אגף ההנדסה והבינוי (מתכננים ויועצים)", המפורסם באתר האינטרנט של אגף ההנדסה והבינוי במשרד הביטחון, כמפורט בחלק המבוא למדריך זה.
14. עומדים בדרישות חוק שירות הציבור (הגבלות לאחר פרישה) התשכ"ט-1969 ("חוק הצינון").
	* 1. משרד התכנון עומד בכל התנאים להלן במצטבר:
15. הצהרה חתומה על ידי מורשי החתימה כי המשרד הינו בעל ותק במקצוע הרלוונטי של לפחות שנה עד למועד הגשת המועמדות.
16. הגשת אישור בדבר ניהול ספרים כמוגדר בחוק, חתום על ידי רואה חשבון מוסמך או פקיד שומה, ועל היותו עוסק מורשה לצורכי מע"מ (ניהול פנקסי חשבונות ורשומות לפי חוק עסקאות גופים ציבוריים התשל"ו-1976).
17. הצהרה חתומה על ידי מורשי החתימה כי המשרד אינו רשום/אינו פעיל כקבלן בענף הבניה
18. **הבהרות**
	1. לצורך מתן השירותים, משרד התכנון יידרש להשתמש במערכת לניהול פרויקטים באמצעות האינטרנט ו- מערכת VIEW@ לניהול תכניות. המשרד שומר לעצמו את הזכות לעדכן את המערכות מעת לעת. משרד התכנון מתחייב להחזיק במערכות המתאימות והמעודכנות כאמור, ולשאת על חשבונו בכל ההוצאות הכרוכות בכך.
	2. לצורך הכנת כתבי הכמויות של עבודות תכנון, על משרד התכנון להשתמש בכתבי הכמויות מתוך ספריית הסעיפים המפורסמים באתר משרד הביטחון, בכתובת: [www.online.mod.gov.il](http://www.online.mod.gov.il)  = > מידע לספק => בינוי => קבלנים => סעיפי בינוי
	3. משרד התכנון צריך להיות בעל יכולת תכנון בשיטת BIM. הדרישה מתייחסות להתמחויות בתחום התכנון בלבד, כגון: אדריכלות, אדריכלות נוף, עיצוב פנים, מים, מיזוג אויר, חשמל, קונסטרוקציה ועבודות עפר.
	4. משרד התכנון יידרש להציג ביטוח אחריות מקצועית בסך של 100,000$ - ביטוח בגובה זה הינו דרישה מינימאלית אשר נדרשת לצרכי רישום בלבד.
	5. משרד התכנון, אם וכאשר יקבל הזמנה לביצוע שירותים, יידרש לערוך ביטוח בהתאם לאחריותו בפרויקט, ובהתאם להיקף ההתקשרות כפי שסוכם בתחשיב שכר טרחה מאושר.
	6. הוועדה לרישום מתכננים רשאית לאשר או לדחות את הבקשה לפי שיקול דעתה והכל בכפוף לחוק חובת המכרזים, תשנ"ב 1992 ותקנות חובת המכרזים (התקשרויות מערכת הביטחון) - התשנ"ג 1993.
19. **תרשים זרימה לרישום במאגר המתכננים**

*קבלת מידע והדרכה*

*מסירת הטפסים והאישורים*

*בדיקה ראשונית לשלמות הנתונים*

*פתיחת תיק למשרד התכנון*

*המסמכים מוחזרים למשרד התכנון להשלמה*

*דיון בוועדה לרישום מתכננים*

*הודעה למשרד התכנון על אישור/אי-אישור הרישום*

1. **הרכב הוועדה לרישום ממשרדי תכנון**
	1. להלן הרכב הוועדה לרישום משרדי תכנון באגף ההנדסה והבינוי:

ר' היחידה  להתקשרויות עם מתכננים - יו"ר

נציג היועמ"ש למעהב"ט - חבר

נציג יחידת הבקרה - חבר

נציג גוף דורש (כגון: נציג ח"א/ח"י) - חבר

נציג ארגון המהנדסים והאדריכלים העצמאיים בישראל - משקיף

מזכיר הוועדה

נציג ציבור

1. **הודעה למשרד תכנון**
	1. משרד התכנון יקבל הודעה בדוא"ל, בדבר אישורו או אי אישורו כ"משרד תכנון מוכר" של משהב"ט.
	2. במקרה בו יאושר משרד התכנון, אזי בהודעה הנ"ל יופיע מספר הספק אשר ישמש כמספר מזהה קבוע שלו בכל ההתקשרויות וההתחשבנויות עם משרד הביטחון. בנוסף יפורטו ההתמחויות והעובדים המקצועיים שאושרו לרישום.

1. **טפסים/מסמכים להגשה**

כל הטפסים והמסמכים שיש לצרף לבקשה להיכלל במאגר המתכננים מפורט בדף התיוג, המצורף כנספח א' למדריך זה.

יש להגיש את הטפסים בצורה מסודרת על פי סדר דף התיוג מתויק בתיק /קלסר.

1. **דרכי התקשרות עם היחידה להתקשרויות עם מתכננים**
	1. ניתן לפנות ליחידה להתקשרויות עם מתכננים, לקבלת מידע ולהתייעצות.

**פניה בדוא"ל:**  Binuy\_metach@mod.gov.il

**פנייה טלפונית: 0733877130/ 0733877123**

* 1. קבלת קהל במשרדי היחידה - בית מרכבים, רח' ז'בוטינסקי 94, פתח תקוה. המשרדים פתוחים לקהל בימים ב' -  ה' בין השעות 8:30 עד 15:00, **נא לתאם את ההגעה מראש.**
	2. **כתובת למשלוח דואר:** משרד הביטחון, אגף ההנדסה והבינוי, היחידה להתקשרויות עם מתכננים רח' קפלן 23, הקריה תל אביב, מיקוד 64724.

1. **דרכי התקשרות עם אכ"ס**
	1. מענה קולי "אכספון" 03-7776780 , פועל בימי א' - ה' משעה 07:30 עד השעה 24:00 ובימי ו' - משעה 07:30 עד השעה 13:00
	2. במקרים שנדרש מידע נוסף (שאינו ניתן במענה הקולי) ולצורך בירורים ניתן לפנות לגזברות אגף הכספים בדרכים הבאות:

**קבלת קהל**

גזברות אכ"ס פתוחה לקהל בימי א' ובימי ה' בלבד בין השעות -08:00-13:00 **כתובת למשלוח דואר**

משרד הביטחון/אגף הכספים

היחידה למימון וגבייה

הקריה ת"א 64734

פקס: 03-6975809